Tîl, Mûş
Tîl an jî Tîlê (bi tirkî: Korkut), yek ji navçeyên bi ser parêzgeha Mûşê ve ye. Tîl di sala 1985an de bûye navçe. Tîl an Têlî (di stranên dengbêjiyê de bi pirranî Tîl derbas dibe) di deşta Mûşê de cih digire. 26 gund bi Tîlê ve hatiye girêdan. Niştecihên herêmê 100 % kurd in û bi zaraveyê kurmancî diaxivin. Li herêmê karê çandiniyê pêşketiye. Silq, titûn, kartol, genim, lovî û çandiniya zebeşan pêşketî ye. Herwekî xwedîkirina sewalan jî heye.